pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ พร้อมให้การต้อนรับและหารือทวิภาคีกับประธานาธิบดีเยอรมนีฯ ในห้วงระหว่างการเยือนไทยอย่างเป็นทางการ เดินหน้าความสัมพันธ์ไทย-เยอรมนี พร้อมผลักดันความร่วมมือที่เป็นประโยชน์ร่วมกัน
วันอังคารที่ 23 มกราคม 2567
23/01/2567
นายกฯ พร้อมให้การต้อนรับและหารือทวิภาคีกับประธานาธิบดีเยอรมนีฯ ในห้วงระหว่างการเยือนไทยอย่างเป็นทางการ เดินหน้าความสัมพันธ์ไทย-เยอรมนี พร้อมผลักดันความร่วมมือที่เป็นประโยชน์ร่วมกัน
นายกฯ พร้อมให้การต้อนรับและหารือทวิภาคีกับประธานาธิบดีเยอรมนีฯ ในห้วงระหว่างการเยือนไทยอย่างเป็นทางการ เดินหน้าความสัมพันธ์ไทย-เยอรมนี พร้อมผลักดันความร่วมมือที่เป็นประโยชน์ร่วมกันในทุกมิติ
วันที่ 23 มกราคม 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เตรียมให้การต้อนรับและหารือทวิภาคีกับ ดร. ฟรังค์-วัลเทอร์ ชไตน์ไมเออร์ (H.E. Dr. Frank-Walter Steinmeier) ประธานาธิบดีแห่งสหพันธ์สาธารณรัฐเยอรมนี ในห้วงการเยือนประเทศไทยอย่างเป็นทางการในฐานะแขกของรัฐบาล (Official Visit) ระหว่างวันที่ 24 - 26 มกราคม 2567 ตามคําเชิญของนายกรัฐมนตรี
โอกาสนี้ นายกรัฐมนตรีจะให้การต้อนรับประธานาธิบดีเยอรมนีฯ ภริยา และคณะ อย่างเป็นทางการ ในวันพฤหัสบดีที่ 25 มกราคม 2567 ณ ทําเนียบรัฐบาล โดยนายกรัฐมนตรีมีกําหนดพบหารือทวิภาคีกับประธานาธิบดีเยอรมนีฯ พร้อมด้วยรัฐมนตรีที่เกี่ยวข้อง เพื่อหารือแนวทางส่งเสริมความร่วมมือในสาขาที่เป็นประโยชน์ร่วมกัน พร้อมทั้งร่วมหารือร่วมกับภาคเอกชนของเยอรมนี หลังจากนั้น นายกรัฐมนตรีและประธานาธิบดีเยอรมนีฯ จะร่วมแถลงข่าว และภายหลังเสร็จสิ้น นายกรัฐมนตรีจะเป็นเจ้าภาพเลี้ยงอาหารกลางวันเพื่อเป็นเกียรติแก่ประธานาธิบดีเยอรมนีฯ และภริยา พร้อมด้วยคณะผู้แทนเยอรมนี
โฆษกประจําสํานักนายกรัฐมนตรี กล่าวว่า การเยือนในครั้งนี้ จะเป็นโอกาสในการส่งเสริมความร่วมมือระหว่างไทยกับเยอรมนีให้ใกล้ชิดยิ่งขึ้น โดยประธานาธิบดีเยอรมนีฯ พร้อมคณะ จะเดินทางไปศึกษาดูงานในหลายภาคส่วนที่มีศักยภาพของไทย อาทิ โรงงานผลิตรถยนต์และยานยนต์ไฟฟ้า โรงไฟฟ้าพลังงานแสงอาทิตย์ทุ่นลอยน้ําไฮบริด โครงการผลิตข้าวที่ยั่งยืนแบบครบวงจร อุทยานแห่งชาติผาแต้ม และพิพิธภัณฑ์ศิลปะไทยร่วมสมัย ซึ่งจะสนับสนุนให้เกิดการแลกเปลี่ยนองค์ความรู้และความร่วมมือระหว่างกัน ทั้งในด้านการค้า การลงทุน พลังงาน การเปลี่ยนแปลงสภาพภูมิอากาศ และอาชีวศึกษา
“นายกรัฐมนตรีเชื่อมั่นว่า การเยือนในครั้งนี้ จะเป็นโอกาสที่สําคัญของไทยและเยอรมนี ในการเสริมสร้างความเป็นพันธมิตร ขับเคลื่อนความร่วมมือระหว่างกันในทุกมิติให้มีความก้าวหน้า บนพื้นฐานของค่านิยมและผลประโยชน์ร่วมกัน เพื่อนําไปสู่การยกระดับความสัมพันธ์สู่ความเป็นหุ้นส่วนยุทธศาสตร์ (Strategic Partnership) ตลอดจนส่งเสริมภาพลักษณ์และความเชื่อมั่นของไทยในเวทีระหว่างประเทศ” นายชัย กล่าว
อนึ่ง การเยือนในครั้งนี้ ถือเป็นการเยือนประเทศไทยอย่างเป็นทางการครั้งแรกของ ประธานาธิบดีฟรังค์-วัลเทอร์ ชไตน์ไมเออร์ นับตั้งแต่เข้ารับตําแหน่ง และเป็นการเยือนประเทศไทยในระดับประธานาธิบดีของเยอรมนีเป็นครั้งแรกในรอบ 22 ปี นับตั้งแต่การเยือนของประธานาธิบดีโยฮันเนส เรา เมื่อปี 2545 นอกจากนี้ การเยือนในครั้งนี้ ยังถือเป็นการต้อนรับผู้นํารัฐจากต่างประเทศอย่างเป็นทางการครั้งแรกของรัฐบาลนายเศรษฐา ทวีสิน
รัฐบาลไทย-ข่าวทำเนียบรัฐบาล-จบดราม่า ฮ.เกษตร ลงจอดระนอง โฆษกเกษตรฯ ชี้แจง เป็นการเข้าใจที่คลาดเคลื่อน ยันเอกสารในการจอดถูกต้อง รัฐมนตรีทั้ง 2 ยิ้มม่วนชื่น
วันอังคารที่ 23 มกราคม 2567
จบดราม่า ฮ.เกษตร ลงจอดระนอง โฆษกเกษตรฯ ชี้แจง เป็นการเข้าใจที่คลาดเคลื่อน ยันเอกสารในการจอดถูกต้อง รัฐมนตรีทั้ง 2 ยิ้มม่วนชื่น
จบดราม่า ฮ.เกษตร ลงจอดระนอง โฆษกเกษตรฯ ชี้แจง เป็นการเข้าใจที่คลาดเคลื่อน ยันเอกสารในการจอดถูกต้อง รัฐมนตรีทั้ง 2 ยิ้มม่วนชื่น
ที่เกาะพยาม อ.เมือง จ.ระนอง นางสาวอัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) กล่าวถึงกรณีเฮลิคอปเตอร์กระทรวงเกษตรฯ ลงจอด ขณะที่นายอนุทิน ชาญวีรกูล รองนายกรัฐมนตรี และ รมว.มหาดไทย มอบของให้เด็กนักเรียน ว่า เรื่องนี้ไม่ได้มีดราม่าแต่อย่างใด น่าจะเป็นการสื่อสารที่เข้าใจคลาดเคลื่อน ซึ่งหลังจากตรวจสอบข้อเท็จจริงพบว่า กําหนดการเดินทางของ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ แจ้งกําหนดการไปยังส่วนราชการล่วงหน้าตามวันเวลาที่กําหนดอย่างถูกต้อง ส่วนการลงจอดของเฮลิคอปเตอร์ของกระทรวงเกษตรฯ นักบินไม่ทราบว่ามีการจัดงานบริเวณนี้ และไม่ได้มีการประสานงานแจ้งให้นักบินทราบล่วงหน้าแต่อย่างใด จึงทําการลงจอดเฮลิคอปเตอร์ตามกําหนดการปกติ ซึ่งก่อนหน้านี้มี ฮ.ลําแรกได้ลงจอดตรงจุดนี้ไปแล้วซึ่งไม่ได้มีการจัดงาน ฮ.ลําที่สอง จึงได้ลงจอดตามปกติตามกําหนดการที่แจ้งไว้ และหลังจากเกิดความผิดพลาดขึ้น ร้อยเอก ธรรมนัส พรหมเผ่า รมว.เกษตรและสหกรณ์ ไม่ได้นิ่งนอนใจแต่อย่างใด รีบโทรศัพท์เพื่อขอโทษกับนายอนุทินทันที ซึ่งก็มีการพูดคุยกันเพื่อทําความเข้าใจกับเหตุการณ์ที่เกิดขึ้นในครั้งนี้ และได้กล่าวขอโทษและเสียใจกับเหตุการณ์ที่เกิดขึ้นต่อนายอนุทิน ชาญวีรกูล รองนายกฯและ รมว.มหาดไทย โดยนายอนุทิน กล่าวเป็นภาษาเหนือแปลความว่า “ไม่เป็นไร อธิบดีกรมฝนหลวงได้มาเจอผมแล้ว เราซี้ (เพื่อน) กัน พวกเรารักกันทั้งนั้น” จึงไม่ได้มีปัญหาตามที่เป็นข่าว ทั้งนี้ กําหนดการกระทรวงเกษตรและสหกรณ์มีงานประชุมหารือแนวทางการพัฒนาพื้นที่เขตปฏิรูปที่ดินอย่างยั่งยืน บ้านเกาะพยาม ที่ตลาดใต้ม่วง
รัฐบาลไทย-ข่าวทำเนียบรัฐบาล-The cabinet met on January 16, 2023
วันอังคารที่ 23 มกราคม 2567
23/01/2567
The cabinet met on January 16, 2023
Some of the resolutions are as follows:
Title: Draft Royal Decree on Revocation of Public Land in Phlu Ta Luang subdistrict, Sattahip district, Chonburi province, B.E. ...
The cabinet approved the draft Royal Decree on Revocation of Public Land in Phlu Ta Luang subdistrict, Sattahip district, Chonburi province, B.E. ..., as proposed by Ministry of Interior. The draft Royal Decree was reviewed by Office of Council of State.
Gist
The draft Royal Decree on Revocation of Public Land in Phlu Ta Luang subdistrict, Sattahip district, Chonburi province, B.E. ... prescribed revocation of a plot of public land in Phlu Ta Luang subdistrict, Sattahip district, Chonburi province (approx. area of 95 rai 30 square wah), which is now left unused by the public since 1987. The land will be transferred to Office of the Auditor General of Thailand to be used for the construction of National Audit Professional Development Center.
Title: Contract for Post-Certification Activities of Radionuclide Monitoring Station (RN65)
The cabinet approved the following proposal made by Ministry of Higher Education, Science, Research and Innovation:
Approved for the Ministry, through Office of Atoms for Peace, as Station Operator, to enter into a contract with Preparatory Commission for the Comprehensive Nuclear-Test-Ban Treaty Organization (CTBTO PrepCom) for the Contract for Post-Certification Activities (PCA Contract) of Radionuclide Monitoring Station (RN65), which covers only THP65. Secretary-General of the Office of Atoms for Peace or a representative is authorized as signatory of the PCA Contract.
Approved the PCA Contract and the use of arbitration in resolving disputes. Should there be an amendment in parts that are not essences, or a revision in the Annexes on “Radionuclide Noble Gas System (THX65)” and “Primary Seismic Monitoring Station (PS41)”, Office of Atoms for Peace may seek suggestion from Office of Council of State and proceed without having to resubmit to the cabinet.
Title: Recognition of Catholic churches according to Regulation of Prime Minister’s Office on Establishment of Catholic churches, B.E. 2564
The cabinet approved recognition of 41 Catholic churches according to the Regulation of Prime Minister’s Office on Establishment of Catholic churches, B.E. 2564, as proposed by Ministry of Culture.
Gist
List of the 41 recognized Catholic churches by provinces are as follows:
Provinces
No. of churches
Nakhon Ratchasima
รัฐบาลไทย-ข่าวทำเนียบรัฐบาล-“ศุภมาส” ลงพื้นที่ตรวจเยี่ยม “คาราวานวิทยาศาสตร์ อพวช. จ.ระนอง” ในโครงการ Quick Win ลดความเหลื่อมล้ำ สร้างโอกาสให้กับเยาวชน
วันอังคารที่ 23 มกราคม 2567
“ศุภมาส” ลงพื้นที่ตรวจเยี่ยม “คาราวานวิทยาศาสตร์ อพวช. จ.ระนอง” ในโครงการ Quick Win ลดความเหลื่อมล้ํา สร้างโอกาสให้กับเยาวชน
.....
“ศุภมาส” ลงพื้นที่ตรวจเยี่ยม “คาราวานวิทยาศาสตร์ อพวช. จ.ระนอง” ในโครงการ Quick Win ลดความเหลื่อมล้ํา สร้างโอกาสให้กับเยาวชน
เมื่อวันที่ 22 ม.ค. น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วย คณะผู้บริหาร อว. ลงพื้นที่ตรวจเยี่ยมโครงการ “คาราวานวิทยาศาสตร์ อพวช. จ.ระนอง” ณ มหาวิทยาลัยราชภัฏสวนสุนันทา ศูนย์การศึกษาจังหวัดระนอง โดยมี ผศ.ดร.รวิน ระวิวงศ์ ผู้อํานวยการองค์การพิพิธภัณฑ์วิทยาศาสตร์แห่งชาติ (อพวช.) หรือ NSM ให้การต้อนรับ โดยคาราวานวิทยาศาสตร์ฯ ถือเป็นหนึ่งในโครงการ Quick Win ที่ช่วยผลักดันและส่งเสริมการเรียนรู้วิทยาศาสตร์ เทคโนโลยี และนวัตกรรมของเยาวชน เพื่อลดความเหลื่อมล้ําและสร้างโอกาสการเรียนรู้ให้กับเยาวชนในพื้นที่ภาคใต้ ซึ่งจะช่วยเสริมสร้างศักยภาพทางด้านวิทยาศาสตร์ของเยาวชน ในการเป็นกําลังสําคัญในการพัฒนาประเทศอย่างยั่งยืนต่อไปในอนาคต
น.ส.ศุภมาส กล่าวว่า “คาราวานวิทยาศาสตร์ อพวช.” ถือเป็นหนึ่งในโครงการ Quick Win ที่ NSM ดําเนินการอยู่หลังจากที่ได้ปล่อยขบวนคาราวานวิทยาศาสตร์ อพวช. ไปตระเวนตามจังหวัดต่าง ๆ ทั้งภาคอีสาน ภาคเหนือ โดยครั้งนี้ลงมากระจายการเรียนรู้และความสนุกกันที่ภาคใต้ ที่ จ.ระนอง และจังหวัดใกล้เคียง ถือเป็นการลดความเหลื่อมล้ํา และสร้างโอกาสการเรียนรู้ให้กับเยาวชน และจะเป็นประโยชน์ต่อการเรียนรู้วิทยาศาสตร์ของเยาวชนในอนาคต ซึ่งจะเป็นกําลังสําคัญในการขับเคลื่อนการพัฒนาประเทศต่อไป
ด้าน ผศ.ดร.รวิน กล่าวว่า “คาราวานวิทยาศาสตร์ อพวช. จ.ระนอง” จะมีการจัดแสดงนิทรรศการและกิจกรรมที่หลากหลาย อาทิ นิทรรศการวิทยาศาสตร์เคลื่อนที่ ชุด Science for Fun ที่เยาวชนจะได้สนุกกับเรื่องเกี่ยวกับวิทยาศาสตร์พื้นฐาน, กิจกรรมเกมและของเล่นวิทยาศาสตร์ ที่พาไปเรียนรู้วิทยาศาสตร์ผ่านเกมและการประดิษฐ์ของเล่นจากวัสดุที่หาได้ง่ายและอยู่รอบตัว, กิจกรรมมุมประดิษฐ์ (Enjoy Maker Space) ชวนมาปลดปล่อยความคิดและจินตนาการในการสร้างสรรค์นวัตกรรมหรือสิ่งประดิษฐ์ใหม่ โดยใช้แนวคิดสะเต็มศึกษา นอกจากนี้ ยังมีกิจกรรมส่งเสริมและสร้างแรงบันดาลใจให้กับเยาวชนและประชาชนได้มีโอกาสเรียนรู้วิทยาศาสตร์ด้วยความสนุกสนานอีกมากมาย
“อพวช.มุ่งมั่นที่จะส่งมอบความรู้และความสนุกด้านวิทยาศาสตร์ให้กับเยาวชนในพื้นที่ห่างไกลตัวเมือง เพื่อช่วยส่งเสริมการเรียนรู้วิทยาศาสตร์ให้กับเยาวชน และสร้างแรงบันดาลใจให้เยาวชนรักในวิทยาศาสตร์มากยิ่งขึ้น” ผอ.NSM กล่าว
#อว #กระทรวงอว #MHESI #กระทรวงการอุดมศึกษาวิทยาศาสตร์วิจัยและนวัตกรรม
รัฐบาลไทย-ข่าวทำเนียบรัฐบาล-“ภูมิธรรม” ลงพื้นที่ติดตามการแก้ไขปัญหาการใช้ประโยชน์ที่ดินป่าชายเลน ชุมชนเมืองระนอง
วันอังคารที่ 23 มกราคม 2567
23/01/2567
“ภูมิธรรม” ลงพื้นที่ติดตามการแก้ไขปัญหาการใช้ประโยชน์ที่ดินป่าชายเลน ชุมชนเมืองระนอง
“ภูมิธรรม” ลงพื้นที่ติดตามการแก้ไขปัญหาการใช้ประโยชน์ที่ดินป่าชายเลน ชุมชนเมืองระนอง
เมื่อวันที่ 22มกราคม 2567 เวลา 14.00 น. นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เปิดเผยภายหลังเป็นประธานการประชุมร่วมหารือ กับดร.รวีวรรณ ภูริเดช ผู้อํานวยการ สํานักงานคณะกรรมการนโยบายที่ดินแห่งชาติ(สคทช. ) นายปิ่นศักดิ์ สุรัสวดี อธิบดีกรมทรัพยากรทางทะเลและชายฝั่ง และผู้แทนส่วนราชการ ณ โรงเจพงโล้ ม.5 ต.บางริ้น อ.เมืองระนอง จ.ระนอง ว่าจากปัญหาพื้นที่ชุมชนเมืองระนอง อ.เมืองระนอง จ.ระนอง ประชาชนอยู่อาศัยโดยไม่มีเอกสารสิทธิ์ที่ดิน ซึ่งอยู่ในเขตป่าชายเลน ตามมติ ครม. วันที่ 15 ธันวาคม 2530 (มติ ครม. ห้ามมิให้อนุญาตการใช้ประโยชน์ทุกกรณีทั้งภาครัฐและเอกชน) และอยู่ในเขตป่าสวนแห่งชาติป่าคลองหัวเขียวและป่าคลองเกาะสุย บางส่วนกรมป่าไม้เคยอนุญาตให้ อบจ.ระนอง และเทศบาลเมืองระนอง เพื่อจัดให้ราษฎรเข้าอยู่อาศัยและจัดให้เป็นย่านการค้าและอุตสาหกรรมเนื้อที่รวม 502 ไร่ ปัจจุบันสิ้นสุดการอนุญาตแล้ว ตนได้ติดตามความคืบหน้าในการแก้ไข้ปัญหาความเดือดร้อนของพี่น้องประชาชนในพื้นที่อย่างเร่งด่วน
“ภูมิธรรม” กล่าวว่าสําหรับแนวทางการแก้ปัญหาความเดือดร้อน หลังจากกรมธนารักษ์มีหนังสือถึงกรมทรัพยากรทางทะเลและชายฝั่งและ กรมที่ดิน ได้ประชุมหารือเมื่อวันที่ 19 ธันวาคม 2566 เพื่อพิจารณาแนวทางในการบริหารจัดการที่ดินบริเวณชุมชนเมืองระนอง ภายหลังจากการเพิกถอนป่าสงวน แห่งชาติตามข้อสังเกตของสํานักงานคณะกรรมการกฤษฎีกา เกี่ยวกับสถานะทางกฎหมายของที่ดินที่เพิกถอน โดยมีประเด็นที่ต้องพิจารณาร่วมกัน ได้แก่ กฎหมายที่ใช้ในการบริหารจัดการที่ดิน การกําหนดอัตราค่าเช่า ค่าธรรมเนียม และเงื่อนไขอื่น ๆ และ กรรมสิทธิอาคารสิ่งปลูกสร้าง ในส่งมอบให้กรมธนารักษ์บริหารจัดการ ซึ่งที่ประชุมได้มีการให้ความเห็น เกี่ยวกับสถานะที่ดินปัญหาข้อกฎหมาย เมื่อเพิกถอนป่าสงวนแห่งชาติตามข้อสังเกตของคณะกรรมการกฤษฎีกา (คณะที่ 7) สามารถดําเนินการส่งมอบ ให้กรมธนารักษ์ดําเนินการต่อได้หรือไม่ โดยที่ประชุมมีมติสรุปได้ 3 ประเด็น ดังนี้
1) แจ้งให้ สคทช. เพื่อรับทราบปัญหาข้อกฎหมาย พิจารณาทบทวนแนวทางว่าจะดําเนินการในเชิงนโยบายอย่างไร พร้อมรายงาน คทช. เพื่อรับทราบต่อไป
2) ขอให้กรมทรัพยากรทางทะเลและชายฝั่งตรวจสอบข้อมูลข้อเท็จจริงเกี่ยวกับสถานะ ของที่ดินชุมชนเมืองระนอง ก่อนการประกาศเป็นป่าสงวนแห่งชาติและป่าชายเลนตามข้อสังเกตของ คณะกรรมการกฤษฎีกา แล้วรวบรวมส่งให้ สคทช. เพื่อรับทราบปัญหา ข้อกฎหมาย และแจ้งกรมธนารักษ์ทราบเพื่อดําเนินการในส่วนที่เกี่ยวข้อง
3) ให้กระทรวงทรัพยากรธรรมชาติและสิ่งแวดล้อมยืนยันในหลักการแก้ไขปัญหาการใช้ประโยชน์ที่ดินป่าชายเลน ชุมชนเมืองระนอง โดยการเพิกถอนป่าสงวนแห่งชาติ (บางส่วน) และให้กระทรวงการคลัง (กรมธนารักษ์) ดําเนินการตามกฎหมาย และให้เสนอคณะรัฐมนตรีเพื่อทราบการดําเนินงานต่อไป
ทั้งนี้ตนได้กําชับให้ทุกภาคส่วนราชการเร่งดําเนินการให้โดยเร็วที่สุด
รัฐบาลไทย-ข่าวทำเนียบรัฐบาล-บสย. ต้อนรับ คณะผู้แทน Proparco สถาบันการเงินเพื่อการพัฒนา แห่งสาธารณรัฐฝรั่งเศส
วันอังคารที่ 23 มกราคม 2567
23/01/2567
บสย. ต้อนรับ คณะผู้แทน Proparco สถาบันการเงินเพื่อการพัฒนา แห่งสาธารณรัฐฝรั่งเศส
บสย. ให้การต้อนรับ คณะผู้แทนจาก Proparco สถาบันการเงินเพื่อการพัฒนาแห่งสาธารณรัฐฝรั่งเศส ในโอกาสเดินทางเยือนประเทศไทย พร้อมเข้าพบผู้บริหาร บสย. และเยี่ยมชม สํานักงานใหญ่ บสย. เพื่อยกระดับความสัมพันธ์ระหว่าง 2 หน่วยงานของทั้งสองประเทศ
นายศิษฎ์ วงศาริยะ รองผู้จัดการทั่วไป สายงานกํากับและบริหารความเสี่ยง บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นางสาวฉันทนีย์ รุ่งรัตน์ธวัชชัย ผู้อํานวยการสํานักกรรมการและผู้จัดการทั่วไป ให้การต้อนรับ คณะผู้แทนจาก Proparco สถาบันการเงินเพื่อการพัฒนา แห่งสาธารณรัฐฝรั่งเศส นําโดย Mr.Pierrick Baraton Invesment Officer Guarantees for Development Financial Institutions Group และ นายจักรินทร์ จีระดิษฐ์ Senior Invesment Officer North and South East Asia ในโอกาสเดินทางเยือนประเทศไทย พร้อมเข้าพบผู้บริหาร บสย. และเยี่ยมชม สํานักงานใหญ่ บสย. เพื่อยกระดับความสัมพันธ์ระหว่าง 2 หน่วยงานของทั้งสองประเทศ ภายใต้ยุทธศาสตร์การเป็น Credit Mediators
ในโอกาสนี้ คณะผู้แทน Proparco ได้ร่วมแลกเปลี่ยนข้อมูลด้านการค้ําประกันที่สนับสนุน SMEs หรือธุรกิจที่ดําเนินงานด้วยความรับผิดชอบต่อสังคมและสิ่งแวดล้อม เพื่อการบรรลุเป้าหมายการพัฒนาที่ยั่งยืน (SDGs) ซึ่งสถาบัน Proparco เป็นหน่วยงานในเครือ สํานักงานเพื่อการพัฒนาแห่งสาธารณรัฐฝรั่งเศส (Agence Française de Développement - AFD) ซึ่ง บสย. ได้ศึกษารูปแบบการค้ําประกันสินเชื่อ ที่พัฒนาขึ้นเพื่อสนับสนุนผู้ประกอบการที่ดําเนินธุรกิจที่คํานึงถึงการพัฒนาที่ยั่งยืน ทั้งด้านเศรษฐกิจ สังคม และ สิ่งแวดล้อม (SDGs) ของ สถาบัน PROPARCO เพื่อเป็นแบบอย่างในการพัฒนาการค้ําประกันต่อไป ณ ศูนย์การเรียนรู้ ชั้น 2 สํานักงานใหญ่ บสย. ถนนเพชรบุรีตัดใหม่ กรุงเทพฯ เมื่อวันที่ 22 มกราคม 2567
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงกลาโหม ตรวจเยี่ยมหน่วย นป.สอ.รฝ.451 เกาะช้าง จังหวัดระนอง
วันอังคารที่ 23 มกราคม 2567
รัฐมนตรีว่าการกระทรวงกลาโหม ตรวจเยี่ยมหน่วย นป.สอ.รฝ.451 เกาะช้าง จังหวัดระนอง
วันที่ 22 ธันวาคม 2567 นาย สุทิน คลังแสง รัฐมนตรีว่าการกระทรวงกลาโหม ได้เดินทางไปตรวจเยี่ยมหน่วย ปฏิบัติการต่อสู้อากาศยานและรักษาฝั่งที่ 451 (นป.สอ.รฝ.451) ณ เกาะช้าง จว.ระนอง
เพื่อเยี่ยมบํารุงขวัญกําลังพล พร้อมทั้งรับฟังการบรรยายสรุป ภารกิจ บทบาท หน้าที่ของหน่วย ในการรักษาอธิปไตยและผลประโยชน์ของชาติทางทะเล โดยกองทัพเรือมอบหมายให้ พลเรือโท สุชาติ ธรรมพิทักษ์เวช ผู้บัญชาการทัพเรือภาคที่ 3 เป็นผู้แทนกองทัพเรือ ให้การต้อนรับ และรับการตรวจเยี่ยม
นับว่าเป็นโอกาสอันดีอย่างยิ่ง รวมทั้งเป็นการสร้างขวัญและกําลังใจ เป็นอย่างมาก ให้กับกําลังพลที่ปฏิบัติหน้าที่ชายแดนทางทะเล ที่ผู้บังคับบัญชาสูงสุดได้เดินทางมาตรวจเยี่ยมหน่วย
ที่มา กองทัพเรือ
รัฐบาลไทย-ข่าวทำเนียบรัฐบาล-‘พัชรวาท’ ลงพื้นที่ระนอง เปิดอาคารใหม่ ทสจ. และศูนย์ข้อมูลการเปลี่ยนแปลงสภาพภูมิอากาศ พร้อมติดตามการพัฒนาพื้นที่บ่อน้ำแร่พรรั้ง อช.น้ำตกหงาว กระตุ้นการท่องเที่ยวชุมชน ก่อนร่วมประชุม ครม. นอกสถานที่
วันอังคารที่ 23 มกราคม 2567
‘พัชรวาท’ ลงพื้นที่ระนอง เปิดอาคารใหม่ ทสจ. และศูนย์ข้อมูลการเปลี่ยนแปลงสภาพภูมิอากาศ พร้อมติดตามการพัฒนาพื้นที่บ่อน้ําแร่พรรั้ง อช.น้ําตกหงาว กระตุ้นการท่องเที่ยวชุมชน ก่อนร่วมประชุม ครม. นอกสถานที่
‘พัชรวาท’ ลงพื้นที่ระนอง เปิดอาคารใหม่ ทสจ. และศูนย์ข้อมูลการเปลี่ยนแปลงสภาพภูมิอากาศ พร้อมติดตามการพัฒนาพื้นที่บ่อน้ําแร่พรรั้ง อช.น้ําตกหงาว กระตุ้นการท่องเที่ยวชุมชน ก่อนร่วมประชุม ครม. นอกสถานที่
‘พัชรวาท’ ลงพื้นที่ระนอง เปิดอาคารใหม่ ทสจ. และศูนย์ข้อมูลการเปลี่ยนแปลงสภาพภูมิอากาศ พร้อมติดตามการพัฒนาพื้นที่บ่อน้ําแร่พรรั้ง อช.น้ําตกหงาว กระตุ้นการท่องเที่ยวชุมชน ก่อนร่วมประชุม ครม. นอกสถานที่
วันที่ 22 มกราคม 2567 เวลา 11.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดอาคารสํานักงานทรัพยากรธรรมชาติและสิ่งแวดล้อมจังหวัดระนอง (ทสจ.ระนอง) พร้อมเปิดศูนย์ประสานงานด้านการเปลี่ยนแปลงสภาพภูมิอากาศและความหลากหลายทางชีวภาพ จังหวัดระนอง โดยมี พล.ต.ท.อภิรัติ นิยมการ รองเลขาธิการนายกรัฐมนตรี ร.อ.รชฏ พิสิษฐบรรณกร ผู้ช่วย รมว.ทส. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมคณะผู้บริหาร ทส. เข้าร่วม ณ สํานักงานทรัพยากรธรรมชาติและสิ่งแวดล้อมจังหวัดระนอง ก่อนเข้าร่วมการประชุมคณะรัฐมนตรี (ครม.) อย่างเป็นทางการ นอกสถานที่ จ.ระนอง
โดย รมว.ทส. ได้กล่าวแสดงความยินดีกับเจ้าหน้าที่ ทสจ. ที่มีอาคารสํานักงานใหม่เพื่อการปฏิบัติงาน และเป็นศูนย์ประสานงานด้านการเปลี่ยนแปลงสภาพภูมิอากาศและความหลากหลายทางชีวภาพของจังหวัดระนอง ซึ่งจะเป็นสื่อกลางในการถ่ายทอดความรู้เรื่องการเปลี่ยนแปลงสภาพภูมิอากาศและความหลากหลายทางชีวภาพลงไปสู่ประชาชนในระดับพื้นที่ ทั้งยังเป็นแหล่งข้อมูลในการสร้างความรู้ความเข้าใจที่ถูกต้อง รวมถึงสร้างความตระหนัก และเตรียมพร้อมรับการเปลี่ยนแปลงด้านสภาพภูมิอากาศที่จะเกิดขึ้นให้กับทุกภาคส่วนในพื้นที่ต่อไป
จากนั้น เวลา 13.00 น. รมว.ทส. และคณะ ได้เดินทางไปตรวจติดตามการพัฒนาอุทยานแห่งชาติน้ําตกหงาว เพื่อเตรียมพร้อมรับนักท่องเที่ยว พร้อมเยี่ยมชมความก้าวหน้าการพัฒนาปรับปรุงหน่วยบริหารจัดการพิเศษเพื่อการท่องเที่ยว บ่อน้ําแร่พรรั้ง บ่อน้ําแร่ที่ปราศจากกลิ่นกํามะถัน และมีสรรพคุณทางการเสริมสร้างสุขภาพ ทั้งช่วยผ่อนคลายความเครียด อาการปวดหัว ปวดเมื่อยกล้ามเนื้อ และช่วยในด้านอื่นอีกหลากหลาย ซึ่งจะมีการปรับปรุงบ่อแช่ตัว บ่อแช่เท้า ปรับปรุงทางเดินเชื่อม ระเบียงชมวิว และปรับปรุงภูมิทัศน์บริเวณโดยรอบ รวมทั้งชิมไข่น้ําแร่ ไข่ไก่ที่แช่น้ําแร่ร้อนในอุณหภูมิ 60-65 องศาเซลเซียส เป็นเวลา 18 ชม. มีลักษณะไข่ขาวคล้ายเจลลี่ ไข่แดงแบบยางมะตูม ประกอบด้วยโปรตีน และวิตามิน A ,B5 ,B6 ,B12 ,D ,E และ K รวมถึงแร่ธาตุต่าง ๆ โดยทางอุทยานแห่งชาติฯ ได้เตรียมไข่น้ําแร่นี้ สําหรับเสิร์ฟในที่ประชุมคณะรัฐมนตรีอย่างเป็นทางการในวันที่ 23 มกราคม 2567 ได้ชิมอีกด้วย ทั้งนี้ พล.ต.อ.พัชรวาท ได้กําชับให้ทางอุทยานฯ เตรียมพร้อมรับนักท่องเที่ยวสูงวัยเป็นพิเศษ เนื่องจากเป็นกลุ่มที่นิยมเดินทางมาแช่บ่อน้ําแร่ร้อน
รัฐบาลไทย-ข่าวทำเนียบรัฐบาล-ธ.ก.ส. ชูผลิตภัณฑ์ A-Product Premium หนุนเกษตรกรหัวขบวนให้เติบโตอย่างมั่นคง
วันอังคารที่ 23 มกราคม 2567
23/01/2567
ธ.ก.ส. ชูผลิตภัณฑ์ A-Product Premium หนุนเกษตรกรหัวขบวนให้เติบโตอย่างมั่นคง
ธ.ก.ส. หนุนเกษตรกรหัวขบวนและผู้ประกอบการ SME ยกระดับคุณภาพสินค้าด้วยมาตรฐาน A-Product Premium พร้อมสนับสนุนการพัฒนาและต่อยอดธุรกิจในทุกมิติ ทั้งเงินทุน การแปรรูป การดีไซน์ และการบริหารจัดการการตลาด เพื่อสร้างธุรกิจของลูกค้าให้เติบโตอย่างมั่นคง
ธ.ก.ส. หนุนเกษตรกรหัวขบวนและผู้ประกอบการ SME ยกระดับคุณภาพสินค้าด้วยมาตรฐาน A-Product Premium พร้อมสนับสนุนการพัฒนาและต่อยอดธุรกิจในทุกมิติ ทั้งเงินทุน การแปรรูป การดีไซน์ และการบริหารจัดการการตลาด เพื่อสร้างธุรกิจของลูกค้าให้เติบโตอย่างมั่นคง มีมาตรฐาน สามารถจําหน่ายในตลาดทั้งในและต่างประเทศ รวมถึงสร้างงาน และสร้างอาชีพให้กับคนในชุมชน
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้จัดกิจกรรมประกวดรางวัลผลิตภัณฑ์ A-Product Premium ครั้งที่ 2 ประจําปีบัญชี 2566 เพื่อสนับสนุนการขับเคลื่อนงานด้านการฟื้นฟู พัฒนา และยกระดับความเข้มแข็งของเศรษฐกิจครัวเรือน รวมถึงการเพิ่มศักยภาพสถาบันเกษตรกร เกษตรกรหัวขบวน และผู้ประกอบการ SMAEs ด้วยการรับรองมาตรฐานผลิตภัณฑ์ของเกษตรกรลูกค้าและชุมชนที่มีการนําวัตถุดิบในชุมชนมาแปรรูป โดยใช้นวัตกรรมและเทคโนโลยี ทําสินค้าให้มีคุณภาพและได้มาตรฐานระดับสากล อันนําไปสู่การแข่งขันได้ในตลาดทั้งในและต่างประเทศอย่างกว้างขวาง
จากการประกวดในครั้งนี้ มีผลิตภัณฑ์ประเภทต่าง ๆ ทั้งสินค้าอุปโภค บริโภค เครื่องสําอาง สมุนไพร ของตกแต่งกว่า 48 รายการ ซึ่งสินค้าดังกล่าว ได้ผ่านการคัดสรรจากคณะกรรมการ รวมถึงคะแนนการโหวตจากผู้ใช้ผลิตภัณฑ์จนสามารถคัดเลือกสินค้าที่ได้รับมาตรฐาน A-Product Premium จํานวน 5 ผลิตภัณฑ์ ได้แก่ ผลิตภัณฑ์มะนาวเชื่อมน้ําผึ้ง จากบริษัท บีโปรดักส์ อินดัสตรี้ จํากัด จังหวัดเชียงใหม่ ผลิตภัณฑ์ข้าวโพดทับทิมสยามอบกรอบ จากบริษัท หอมเพียงพอ กิจการเพื่อสังคม จํากัด จังหวัดนครนายก ผลิตภัณฑ์กาแฟแคปซูล จากวิสาหกิจชุมชนลองเลย จังหวัดเลย ผลิตภัณฑ์ตุ๊กตาผักตบชวาสาน ชุดมวยไทยนายขนมต้ม จากวิสาหกิจชุมชนบ้านผักตบชวาไม้ตรา จังหวัดพระนครศรีอยุธยา ผลิตภัณฑ์ที่นอนปุ่มยางพารา จากบริษัท สไมล์ รับเบอร์ จํากัด จังหวัดระยอง ซึ่งผู้ประกอบการทั้ง 5 ราย จะได้รับทุนจาก ธ.ก.ส. เป็นเงินรางวัล 100,000 บาท เพื่อนําไปพัฒนาและยกระดับผลิตภัณฑ์ โดยมีสถาบันวิจัยวิทยาศาสตร์และเทคโนโลยีแห่งประเทศไทย (วว.) เข้ามาร่วมสนับสนุนการพัฒนา รวมถึง ธ.ก.ส. ยังได้สนับสนุนการเติมองค์ความรู้ในการดีไซน์แพ็คเกจและการแปรรูป การสนับสนุนการประชาสัมพันธ์ การเพิ่มโอกาสทางการตลาดทั้งตลาดออฟไลน์และออนไลน์ การสนับสนุนเงินทุนอัตราดอกเบี้ยผ่อนปรนผ่านสินเชื่อธุรกิจชุมชนสร้างไทย อัตราดอกเบี้ยร้อยละ 0.01 ต่อปี สินเชื่อนวัตกรรมดีมีเงินทุน และสินเชื่อสานฝันสร้างอาชีพ อัตราดอกเบี้ย ร้อยละ 4 เพื่อสร้างงาน สร้างอาชีพให้กับคนในชุมชน และต่อยอดธุรกิจของลูกค้าให้สามารถเติบโตไปได้อย่างมั่นคงและเข้มแข็ง ทั้งนี้ หากสนใจผลิตภัณฑ์ของผู้ประกอบการทั้ง 5 รายดังกล่าวหรือผลิตภัณฑ์ A-Product อื่น ๆ สามารถดูรายละเอียดเพิ่มเติมได้ที่ https://baac-farmersmarket.com
รัฐบาลไทย-ข่าวทำเนียบรัฐบาล-“นฤมล” หารือ รมช.พาณิชย์จีน ย้ำความสัมพันธ์ด้านการค้าไทยจีน ทางด้าน รมช.พาณิชย์จีน ยืนยัน จีนพร้อมสนับสนุนสินค้าการเกษตรของไทยอย่างต่อเนื่อง
วันอังคารที่ 23 มกราคม 2567
23/01/2567
“นฤมล” หารือ รมช.พาณิชย์จีน ย้ําความสัมพันธ์ด้านการค้าไทยจีน ทางด้าน รมช.พาณิชย์จีน ยืนยัน จีนพร้อมสนับสนุนสินค้าการเกษตรของไทยอย่างต่อเนื่อง
“นฤมล” หารือ รมช.พาณิชย์จีน ย้ําความสัมพันธ์ด้านการค้าไทยจีน ทางด้าน รมช.พาณิชย์จีน ยืนยัน จีนพร้อมสนับสนุนสินค้าการเกษตรของไทยอย่างต่อเนื่อง
วันนี้ (23  มกราคม 2567) ณ กรุงปักกิ่ง สาธารณรัฐประชาชนจีน ศาสตราจารย์ นฤมล ภิญโญสิน     วัฒน์ ผู้แทนการค้าไทย พบหารือกับ
Mr.Li Fei  รัฐมนตรีช่วยว่าการพาณิชย์จีน
ภายหลังการหารือ ผู้แทนการค้าเปิดเผยว่า รัฐบาลไทยให้ความสําคัญกับจีน โดยนายเศรษฐา ทวีสิน นายกรัฐมนตรี ต้องการจะให้ไทย-จีน ใช้กลไกความร่วมมือที่มีอยู่ระหว่างกันในการพัฒนาความร่วมมือในทุกมิติ ทั้งนี้ ภายหลังที่ได้รับตําแหน่งผู้แทนการค้า เลือกที่จะเยือนประเทศจีนเป็นประเทศเเรก เพื่อเเสดงให้เห็นถึงความสัมพันธ์ที่เเน่นเเฟ้นระหว่างกัน
ผู้แทนการค้า กล่าวว่า รัฐมนตรีช่วยว่าการพาณิชย์จีน ยืนยันถึงความสัมพันธ์ที่แน่นแฟ้นของไทย-จีน ที่
เป็นหุ้นส่วนทางยุทธศาตร์รอบด้าน โดยเฉพาะด้านการเกษตร โดยหวังจะได้ร่วมมือกับไทยในการพัฒนาพลังงานสะอาด พร้อมทั้งยืนยัน ว่าจีนจะสนับสนุนสินค้าการเกษตรของไทยอย่างต่อเนื่อง โดยเฉพาะผลไม้ของไทย นอกจากทุเรียนแล้ว จีนยังชื่นชอบผลไม้ไทยอีกหลายชนิด ที่เป็นที่นิยมในจีน  พร้อมกันนี้ รัฐมนตรีช่วยว่าการพาณิชย์จีน ได้เชิญชวนให้ภาคเอกชนไทยเข้าร่วมมหกรรมสินค้านําเข้าจีนหรือ CIIE เพื่อรับทราบข้อมูลความต้องการสินค้าของจีน
โดย ทั้งสองฝ่ายได้หารือในประเด็นด้านการพัฒนาด้านเศรษฐกิจ การค้า การลงทุน เช่น รถไฟความเร็วสูง พลังงานสะอาด เเละยานยนต์ไฟฟ้า (EV) ซึ่งทั้งสองฝ่ายเห็นพ้องที่จะพัฒนาเศรษฐกิจด้านการเกษตรให้มีคุณภาพเเละความต้องการที่มากขึ้น  สินค้าเกษตรที่สําคัญในการส่งออกของไทยมายังจีนคือ ผลไม้สด เช่น ทุเรียน และสับปะรด  เเละหวังให้ไทยเเละจีนร่วมมือกันด้านความมั่นคงทางอาหาร (food security) เพื่อมาตรฐานสินค้าเกษตร
“การนําเข้าเเละส่งออกสินค้าเกษตรของไทยเเละจีนมีอัตราที่เพิ่มสูงขึ้นตลอดระยะเวลา 4 เดือนที่ผ่านมา ซึ่งไทยต้องการจะขยายตลาดไม้ไผ่จากไทยไปยังจีน จึงขอให้จีนช่วยสนับสนุน พร้อมกับฝากให้รัฐบาลจีนสนับสนุนยางพาราของไทย โดยหวังให้ประเทศจีน ซึ่งเป็นพี่ใหญ่เพิ่มการนําเข้าสินค้าเกษตรจากไทยมากขึ้นต่อไป” ผู้แทนการค้า ระบุ
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้แผ่นดินสะสม ณ สิ้นไตรมาสที่ 1 ปีงบประมาณ 2567 จำนวน 63,680 ล้านบาท คิดเป็นร้อยละ 36 ของเป้าหมายทั้งปี”
วันอังคารที่ 23 มกราคม 2567
23/01/2567
“สคร. จัดเก็บเงินนําส่งรายได้แผ่นดินสะสม ณ สิ้นไตรมาสที่ 1 ปีงบประมาณ 2567 จํานวน 63,680 ล้านบาท คิดเป็นร้อยละ 36 ของเป้าหมายทั้งปี”
ไตรมาสที่ 1 ของปีงบประมาณ 2567 (1 ตุลาคม 2566 – 31 ธันวาคม 2566) สคร. สามารถจัดเก็บเงินนําส่งรายได้แผ่นดินฯ จากผลประกอบการในปี 2566 รวมทั้งสิ้นจํานวน 63,680 ล้านบาท หรือคิดเป็นร้อยละ 36 ของเป้าหมายการจัดเก็บในปีงบประมาณ 2567
นายธิบดี วัฒนกุล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในปีงบประมาณ 2567 สคร. มีเป้าหมายในการจัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (เงินนําส่งรายได้แผ่นดินฯ) จํานวน 175,000 ล้านบาท โดยไตรมาสที่ 1 ของปีงบประมาณ 2567 (1 ตุลาคม 2566 – 31 ธันวาคม 2566) สคร. สามารถจัดเก็บเงินนําส่งรายได้แผ่นดินฯ จากผลประกอบการในปี 2566 รวมทั้งสิ้นจํานวน 63,680 ล้านบาท หรือคิดเป็นร้อยละ 36 ของเป้าหมายการจัดเก็บในปีงบประมาณ 2567 สูงกว่าประมาณการสะสมจํานวน 6,782 ล้านบาท โดยเงินนําส่งรายได้แผ่นดินส่วนใหญ่มาจากการไฟฟ้าฝ่ายผลิตแห่งประเทศไทย ธนาคารออมสิน บริษัท ปตท. จํากัด (มหาชน) สํานักงานสลากกินแบ่งรัฐบาล และธนาคารอาคารสงเคราะห์ เป็นต้น ทั้งนี้ รัฐวิสาหกิจที่นําส่งรายได้แผ่นดินสะสมสูงสุด 10 อันดับแรก ณ สิ้นไตรมาสที่ 1 ของปีงบประมาณ 2567 มีดังนี้
หน่วย : ล้านบาท
ลําดับที่ รัฐวิสาหกิจ    เงินนําส่งรายได้แผ่นดิน
1 การไฟฟ้าฝ่ายผลิตแห่งประเทศไทย  16,841
2 ธนาคารออมสิน    13,144
3 บริษัท ปตท. จํากัด (มหาชน)   11,679
4 สํานักงานสลากกินแบ่งรัฐบาล   10,841
5 ธนาคารอาคารสงเคราะห์     5,287
6 การท่าเรือแห่งประเทศไทย     2,366
7 การไฟฟ้าส่วนภูมิภาค      1,468
8 การไฟฟ้านครหลวง      1,000
9 การประปาส่วนภูมิภาค     300
10 ธนาคารเพื่อการส่งออกและนําเข้าแห่งประเทศไทย  31
11 อื่นๆ       723
รวม     63,680
หมายเหตุ : ข้อมูลเงินนําส่งรายได้แผ่นดินของรัฐวิสาหกิจที่กระทรวงการคลัง โดย สคร. จัดเก็บ ไม่รวมเงินนําส่งรัฐประเภทอื่น เช่น ภาษีหรือค่าธรรมเนียมอื่น ๆ อย่างไรก็ดี สําหรับปีงบประมาณ 2567 สคร. จะกํากับติดตามการนําส่งรายได้แผ่นดินของรัฐวิสาหกิจอย่างใกล้ชิด โดยจะพิจารณาผลประกอบการ มาตรการของภาครัฐ และการลงทุนของรัฐวิสาหกิจ เพื่อให้การจัดเก็บเงินนําส่งรายได้แผ่นดินฯ เป็นไปตามเป้าหมายและเป็นกลไกในการช่วยรักษาเสถียรภาพทางการคลังต่อไป
สํานักงานคณะกรรมการนโยบายรัฐวิสาหกิจ สํานักนโยบายและแผนรัฐวิสาหกิจ
โทร. 0 2298 5880 - 7 ต่อ 3153
รัฐบาลไทย-ข่าวทำเนียบรัฐบาล-​Official Visit to Thailand of President of the Federal Republic of Germany and Spouse Between January 24 – 26, 2024
วันอังคารที่ 23 มกราคม 2567
23/01/2567
​Official Visit to Thailand of President of the Federal Republic of Germany and Spouse Between January 24 – 26, 2024
​Official Visit to Thailand of President of the Federal Republic of Germany and Spouse Between January 24 – 26, 2024
January 23, 2024, Government Spokesperson Chai Wacharonke disclosed that Prime Minister and Minister of Finance Srettha Thavisin will have a bilateral meeting with H.E. Dr. Frank-Walter Steinmeier, President of the Federal Republic of Germany, on occasion of the latter’s official visit to Thailand as guest of the Thai Government during January 24-26, 2024.
The Prime Minister will chair the official welcoming ceremony for the German President and spouse on January 25, 2024 at the Government House, followed by a bilateral meeting between the two leaders, together with relevant ministers, where cooperation in the areas of mutual interest will be discussed. The Prime Minister will also meet with the German private sector. Later, the Prime Minister and the German President will hold a joint press conference, followed by a luncheon hosted by the Prime Minister in honor of the German President and spouse, and his delegation.
According to the Government Spokesperson, this official visit of the German President will be a good opportunity for reinforcing closer relations, tightening friendship, and advancing cooperation between the two countries in all dimensions on the basis of shared values and common interest, leading to an elevation of relations to Strategic Partnership. It will also boost confidence of the global community and cement Thailand’s image at the international stage.
The German President and his delegation are scheduled to observe the operation of Thailand’s potential industries, i.e., an automobile and EVs manufacturing plant, hydro floating solar hybrid power plant, and inclusive sustainable rice landscape project. He will also visit famous tourist attractions, such as Pha Taem National Park and Museum of Contemporary Art Bangkok.
This official visit is President Steinmeier’s first visit to Thailand since taking his office in 2022 and Thailand’s first official visit by Head of a foreign Government under the current Thai administration. The last German Presidential visit to Thailand was in 2002 by H.E. Mr. Johannes Rau, the former President of the Federal Republic of Germany.
รัฐบาลไทย-ข่าวทำเนียบรัฐบาล-รมว.ธรรมนัส ลงพื้นที่รับฟังความเดือดร้อนพี่น้องชาวกะเปอร์  ย้ำชัด! กระทรวงเกษตรฯ ไม่นิ่งนอนใจ ทำงานไวอย่างจริงจัง
วันอังคารที่ 23 มกราคม 2567
รมว.ธรรมนัส ลงพื้นที่รับฟังความเดือดร้อนพี่น้องชาวกะเปอร์  ย้ําชัด! กระทรวงเกษตรฯ ไม่นิ่งนอนใจ ทํางานไวอย่างจริงจัง
รมว.ธรรมนัส ลงพื้นที่รับฟังความเดือดร้อนพี่น้องชาวกะเปอร์  ย้ําชัด! กระทรวงเกษตรฯ ไม่นิ่งนอนใจ ทํางานไวอย่างจริงจัง
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่รับฟังปัญหาความเดือดร้อนและพบปะพี่น้องเกษตรกรในพื้นที่จังหวัดระนอง โดยมี ผู้บริหารส่วนราชการในสังกัดกระทรวงเกษตรและสหกรณ์ ผู้บริหารส่วนราชการจังหวัดระนอง และเจ้าหน้าที่ที่เกี่ยวข้อง เข้าร่วม ณ องค์การบริหารส่วนตําบลกะเปอร์ อ.กะเปอร์ จ.ระนอง ว่า กระทรวงเกษตรฯ ให้ความสําคัญต่อการบริหารจัดการน้ํา เพื่อแก้ไขปัญหาการขาดแคลนน้ําสําหรับอุปโภค-บริโภคของพี่น้องเกษตรกรในพื้นที่ โดยรัฐมนตรีว่าการเกษตรฯ ได้มอบหมายกรมชลประทานในการศึกษาความเหมาะสมและวิเคราะห์ผลกระทบต่อสิ่งแวดล้อมสําหรับวางแผนการก่อสร้างโครงการอ่างเก็บน้ําคลองเคียนงาม เพื่อเป็นแหล่งน้ําสํารองให้กับพื้นที่ 3 ตําบล ได้แก่ 1) ตําบลบางหิน 2) ตําบลม่วงกลวง และ 3) ตําบลกะเปอร์ นอกจากนี้ยังได้มอบหมายให้มีการศึกษาเพิ่มเติมสําหรับโครงการประตูระบายน้ําคลองกะเปอร์พร้อมอาคารประกอบ และโครงการประตูระบายน้ําคลองนาคาสายใหญ่ เพื่อเพิ่มปริมาณแหล่งน้ําต้นทุนสําหรับการอุปโภค-บริโภค และเป็นแหล่งน้ําสํารองสําหรับภาคการเกษตรในช่วงฤดูแล้ง รวมถึงเพื่อแก้ไขปัญหาน้ําเค็มรุกเข้าพื้นที่เกษตรกรรมในพื้นที่อําเภอกะเปอร์ และพื้นที่ใกล้เคียงอีกด้วย ทั้งนี้ ได้มอบหมาย ส.ป.ก. ในการสํารวจที่ดินทํากินของพี่น้องเกษตรกร สําหรับจัดทําโฉนดเพื่อการเกษตร เพื่อขยายโอกาสและสร้างความมั่นคงในการประกอบอาชีพเกษตรกรต่อไป
ในโอกาสนี้ รมว.ธรรมนัส ได้มอบงบประมาณอุดหนุนโครงการสร้างความเข้มแข็งกลุ่มการผลิตด้านการประมงประจําปีงบประมาณ พ.ศ. 2567 ให้แก่ 1) กลุ่มสัมมาชีพแปรรูปอาหารทะเลบ้านภูเขาทอง 2) กลุ่มประมงพื้นบ้านบ้านท่ากลาง และ 3) กลุ่มประมงพื้นบ้านแปรรูปสัตว์น้ํา (บ้านหินกอง) อีกทั้งมอบปัจจัยการผลิต ประกอบด้วย พันธุ์ปลาเศรษฐกิจ เมล็ดพันธุ์ผัก ต้นหม่อน รวมถึงมอบหญ้าอาหารสัตว์ และเวชภัณฑ์สําหรับสัตว์ให้แก่ตัวแทนเกษตรกรอีกด้วย
“กระทรวงเกษตรฯ พร้อมรับฟังเสียงของพี่น้องทุกคน และจะเร่งศึกษาแนวทางสําหรับการแก้ไขในทุกปัญหาความเดือดร้อนของพี่น้องเกษตรกรอย่างรวดเร็วและจริงจัง” รมว.ธรรมนัส กล่าวทิ้งท้าย
รัฐบาลไทย-ข่าวทำเนียบรัฐบาล-สธ. ชง “เกาะยาว” เป็นพื้นที่สร้างเศรษฐกิจด้วยการยกระดับบริการการแพทย์ - พำนักระยะยาว และเมืองสุขภาพดี
วันอังคารที่ 23 มกราคม 2567
สธ. ชง “เกาะยาว” เป็นพื้นที่สร้างเศรษฐกิจด้วยการยกระดับบริการการแพทย์ - พํานักระยะยาว และเมืองสุขภาพดี
รัฐมนตรีว่าการกระทรวงสาธารณสุข ชี้ พื้นที่เกาะยาว จังหวัดพังงา มีศักยภาพในการสร้างรายได้ประชาชน สร้างเศรษฐกิจประเทศ กระทรวงสาธารณสุขร่วมสร้างความมั่นใจให้กับนักท่องเที่ยว ด้วยการพัฒนาบริการการแพทย์ที่ปลอดภัย
รัฐมนตรีว่าการกระทรวงสาธารณสุข ชี้ พื้นที่เกาะยาว จังหวัดพังงา มีศักยภาพในการสร้างรายได้ประชาชน สร้างเศรษฐกิจประเทศ กระทรวงสาธารณสุขร่วมสร้างความมั่นใจให้กับนักท่องเที่ยว ด้วยการพัฒนาบริการการแพทย์ที่ปลอดภัย การจัดการเรื่อง long stay และการพัฒนาเป็นเมืองสุขภาพดี วิถีชุมชน คนอายุยืน
นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เปิดเผยภายหลังตรวจเยี่ยมการปฎิบัติงาน พร้อมให้กําลังใจผู้บริหารและเจ้าหน้าที่ โรงพยาบาลเกาะยาวชัยพัฒน์ จังหวัดพังงา ว่า โรงพยาบาลเกาะยาวชัยพัฒน์ เป็นโรงพยาบาลแห่งเดียวบนเกาะยาวน้อย นอกจากรับผิดชอบดูแลพี่น้องประชาชนบนเกาะมากกว่า 10,000 คน ยังรองรับการดูแลนักท่องเที่ยวที่เดินทางมาเยือนจังหวัดพังงาอีกปีละหลายล้านคนด้วย จึงมีการพัฒนาศักยภาพ จนผ่านการรับรองเป็นโรงพยาบาลอัจฉริยะตามนโยบายกระทรวงสาธารณสุข ช่วยให้ประชาชนและนักท่องเที่ยวได้รับบริการที่สะดวก รวดเร็วและมีประสิทธิภาพมากขึ้น
นายแพทย์ชลน่าน กล่าวต่อว่า ในส่วนของการสนับสนุนนโยบายรัฐบาล ในการสร้างรายได้จากการท่องเที่ยวเพื่อกระตุ้นเศรษฐกิจและสร้างงานให้กับประชาชน อําเภอเกาะยาว ถือเป็นพื้นที่หนึ่งที่มีศักยภาพด้านนี้ ซึ่งสิ่งที่กระทรวงสาธารณสุขดําเนินการเพื่อสนับสนุนพื้นที่ คือ การสร้างความมั่นใจให้กับนักท่องเที่ยว ผ่านการดําเนินงานใน 3 เรื่องหลักๆ ได้แก่ การจัดบริการการแพทย์ที่ปลอดภัย การจัดการการพํานักในระยะยาวของนักท่องเที่ยว หรือ long stay และการพัฒนาให้เป็นเมืองสุขภาพดี วิถีชุมชน คนอายุยืน
********************************************** 23 มกราคม 2567
รัฐบาลไทย-ข่าวทำเนียบรัฐบาล-รมว.ดีอี ตรวจเยี่ยมส่วนอากาศการบินระนอง และสถานีเรดาร์ตรวจอากาศจังหวัดระนอง
วันจันทร์ที่ 22 มกราคม 2567
22/01/2567
รมว.ดีอี ตรวจเยี่ยมส่วนอากาศการบินระนอง และสถานีเรดาร์ตรวจอากาศจังหวัดระนอง
รมว.ดีอี ตรวจเยี่ยมส่วนอากาศการบินระนอง และสถานีเรดาร์ตรวจอากาศจังหวัดระนอง
วันนี้ (22 มกราคม 2567) นายประเสริฐ จันทรรวงทอง (ดีอี) พร้อมด้วย นายเวทางค์ พ่วงทรัพย์ รองปลัดกระทรวงดิจิทัลฯ, นายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลฯ, นายวัลลภ รุจิรากร
เลขานุการรัฐมนตรีว่าการกระทรวงดิจิทัลฯ, นางสาวสุกันยาณี ยะวิญชาญ
ผู้ตรวจราชการกระทรวง ฯ และคณะทํางาน ตรวจเยี่ยมส่วนอากาศการบินระนอง และสถานีเรดาร์ตรวจอากาศจังหวัดระนอง โดยมี นางสาวกรรวี สิทธิชีวภาค อธิบดีกรมอุตุนิยมวิทยา และคณะให้การต้อนรับ
โดยสามารถสรุปสาระสําคัญในการตรวจเยี่ยมได้ดังนี้ (1) มอบนโยบายเพื่อการพัฒนาเมืองรองในส่วนของกระทรวงดิจิทัลเพื่อเศรษฐกิจและสังคม (2) ตรวจเยี่ยมและรับทราบผลการดําเนินงานของส่วนอากาศการบินระนอง และ (3) ตรวจเยี่ยมและรับทราบผลการดําเนินงานของสถานีตรวจอากาศและสถานีเรดาร์จังหวัดระนอง
ในการนี้ ได้มีข้อสั่งการให้กรมอุตุนิยมวิทยาดําเนินการตรวจสอบเครื่องมือต่าง ๆ ที่มีอยู่ให้สามารถใช้งานได้อย่างมีประสิทธิภาพ และให้กรมอุตุนิยมวิทยาเตรียมความพร้อมบุคลากร และเครื่องมือต่าง ๆ สําหรับใช้ในการพยากรณ์อากาศ รวมทั้งประสานการดําเนินงานร่วมกับหน่วยงานที่เกี่ยวข้องทั้งในพื้นที่และส่วนกลางอย่างใกล้ชิด เพื่อลดความสูญเสียในชีวิตและทรัพย์สินของประชาชนให้มากที่สุด
รัฐบาลไทย-ข่าวทำเนียบรัฐบาล-ตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา ๖ รอบ
วันอังคารที่ 23 มกราคม 2567
ตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา ๖ รอบ
๒๘ กรกฎาคม ๒๕๖๗ ประกอบด้วย อักษรพระปรมาภิไธย ว.ป.ร. อยู่ตรงกลาง อักษร ว ใช้สีขาวนวล สีแห่งวันจันทร์วันพระบรมราชสมภพ ตามคติมหาทักษา อักษร ป ใช้สีเหลือง วันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
และอักษร ร ใช้สีฟ้า วันพระราชสมภพสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง อยู่บนรูปทรงของเพชร อันหมายถึง พระปรมาภิไธย “มหาวชิราลงกรณ”
เพชรสีขาบ (น้ําเงินแก่) อันเป็นสีของขัตติยกษัตริย์ ภายนอกกรอบของเพชร ประกอบด้วยแถบสีเขียว ซึ่งเป็นสีแห่งเดชวันพระบรมราชสมภพ ประดับด้วยเพชร ๗๒ เม็ด หมายถึง พระชนมพรรษา ๗๒ พรรษา เบื้องบนประดับพระมหาพิชัยมงกุฎ แสดงถึงทรงเป็นพระราชาธิบดีโดยสมบูรณ์ เบื้องหลังพระมหาพิชัยมงกุฎ ประดิษฐานพระนพปฎลมหาเศวตฉัตร แสดงถึงพระบรมเดชานุภาพแผ่กระจายไปไกลทั่วทุกหนแห่ง เพื่อปกป้องคุ้มครองและช่วยเหลือพสกนิกรของพระองค์ทั่วทั้งแผ่นดิน
ยอดจงกลฉัตรประกอบรูปพรหมพักตร์ ดอกจําปาทองห้อยระบายชั้นล่างนพปฎลมหาเศวตฉัตร ๘ ดอก หมายถึง พระบารมีแผ่ไปทั่วทั้ง ๘ ทิศ เลข ๑๐ ภายใต้พระมหาพิชัยมงกุฎ หมายถึง พระมหากษัตริย์ รัชกาลที่ ๑๐ แห่งพระบรมราชจักรีวงศ์
เบื้องล่างปลายแถบแพร เบื้องขวามีรูปคชสีห์กายสีม่วงชมพูประคองฉัตร ๗ ชั้น หมายถึงข้าราชการฝ่ายทหาร เบื้องซ้ายมีรูปราชสีห์กายขาวประคองฉัตร ๗ ชั้น หมายถึง ข้าราชการฝ่ายพลเรือน ผู้ปฏิบัติราชการสนองงานแผ่นดิน เบื้องล่างประกอบด้วยลวดลายพญานาคกายสีเขียว อันแสดงถึงนักษัตรปีมะโรงอันเป็นปีพระบรมราชสมถพ
แพรแถบสีส้มขลิบทองซึ่งเป็นสีแห่งมูละของวันพระบรมราชสมภพ ภายในแพรแถบมีข้อความว่า “พระราชพิธีมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗” ใต้อักษรพระปรมาภิไธย ประกอบด้วยตัวเลข ๗๒ หมายถึงพระชนมพรรษา ลวดลายเฟื่องอุบะและลวดลายดอกรวงผึ้ง ดอกไม้ประจําพระองค์มีสีทอง อันหมายถึงความเจริญรุ่งเรืองของประชาชนและประเทศชาติ
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานในพิธีมอบบัตรประจำตัวประชาชนให้กับ “กลุ่มคนไทยพลัดถิ่น” พร้อมทั้งพบปะกับกลุ่มเครือข่ายการแก้ปัญหาคืนสัญชาติคนไทย ๔ จังหวัด (จังหวัดประจวบคีรีขันธ์ จังหวัดชุม
วันอังคารที่ 23 มกราคม 2567
23/01/2567
นายกรัฐมนตรี เป็นประธานในพิธีมอบบัตรประจําตัวประชาชนให้กับ “กลุ่มคนไทยพลัดถิ่น” พร้อมทั้งพบปะกับกลุ่มเครือข่ายการแก้ปัญหาคืนสัญชาติคนไทย ๔ จังหวัด (จังหวัดประจวบคีรีขันธ์ จังหวัดชุม
นายกรัฐมนตรี เป็นประธานในพิธีมอบบัตรประจําตัวประชาชนให้กับ “กลุ่มคนไทยพลัดถิ่น” พร้อมทั้งพบปะกับกลุ่มเครือข่ายการแก้ปัญหาคืนสัญชาติคนไทย ๔ จังหวัด (จังหวัดประจวบคีรีขันธ์ จังหวัดชุมพร จังหวัดระนอง และจังหวัดพังงา)
ในวันจันทร์ที่ ๒๒ มกราคม ๒๕๖๗ เวลา ๑๑.๐๐ น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานในพิธีมอบบัตรประจําตัวประชาชนให้กับ “กลุ่มคนไทยพลัดถิ่น” ซึ่งได้ผ่านกระบวนการตรวจสอบของหน่วยงานที่เกี่ยวข้องแล้ว จํานวน ๒๑ ราย พร้อมทั้งได้พบปะพูดคุยกับกลุ่มเครือข่ายการแก้ปัญหาคืนสัญชาติคนไทย ๔ จังหวัด ประกอบด้วย จังหวัดประจวบคีรีขันธ์ จังหวัดชุมพร จังหวัดระนอง และจังหวัดพังงา โดยมี ผู้ช่วยศาสตราจารย์วรวีย์ ไวยวุฒิ รองผู้อํานวยการสถาบันนิติวิทยาศาสตร์ พร้อมด้วย นายอังศุเกติ์ วิสุทธิ์วัฒนศักดิ์ ผู้อํานวยการกองกิจการอํานวยความยุติธรรม กรมสอบสวนคดีพิเศษ และประชาชนในพื้นที่จังหวัดระนอง ให้การต้อนรับ ณ ท่าเทียบเรือเทศบาลตําบลปากน้ํา อําเภอเมือง จังหวัดระนอง
รัฐบาลไทย-ข่าวทำเนียบรัฐบาล-ครม. มีมติอนุมัติ /เห็นชอบแต่งตั้งข้าราชการการเมือง และแต่งตั้งประธานกรรมการและกรรมการผู้ทรงคุณวุฒิในคณะกรรมการสำนักงานความร่วมมือพัฒนาเศรษฐกิจกับประเทศเพื่อนบ้าน
วันอังคารที่ 23 มกราคม 2567
23/01/2567
ครม. มีมติอนุมัติ /เห็นชอบแต่งตั้งข้าราชการการเมือง และแต่งตั้งประธานกรรมการและกรรมการผู้ทรงคุณวุฒิในคณะกรรมการสํานักงานความร่วมมือพัฒนาเศรษฐกิจกับประเทศเพื่อนบ้าน
ครม. มีมติอนุมัติ /เห็นชอบแต่งตั้งข้าราชการการเมือง และแต่งตั้งประธานกรรมการและกรรมการผู้ทรงคุณวุฒิในคณะกรรมการสํานักงานความร่วมมือพัฒนาเศรษฐกิจกับประเทศเพื่อนบ้าน
นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (23 มกราคม 2567) มีมติอนุมัติ/เห็นชอบ การแต่งตั้ง ดังนี้
การแต่งตั้งข้าราชการการเมือง (สํานักเลขาธิการนายกรัฐมนตรี)
คณะรัฐมนตรีมีมติเห็นชอบตามที่สํานักเลขาธิการนายกรัฐมนตรีเสนอการแต่งตั้ง นายธนสาร ธรรมสอน เป็นข้าราชการการเมือง ตําแหน่งประจําสํานักเลขาธิการนายกรัฐมนตรี ทั้งนี้ ตั้งแต่วันที่ 23 มกราคม 2567 เป็นต้นไป
และการแต่งตั้งประธานกรรมการและกรรมการผู้ทรงคุณวุฒิในคณะกรรมการสํานักงานความร่วมมือพัฒนาเศรษฐกิจกับประเทศเพื่อนบ้าน
คณะรัฐมนตรีมีมติอนุมัติตามที่รัฐมนตรีว่าการกระทรวงการคลังเสนอแต่งตั้งประธานกรรมการและกรรมการผู้ทรงคุณวุฒิในคณะกรรมการสํานักงานความร่วมมือพัฒนาเศรษฐกิจกับประเทศเพื่อนบ้าน รวม 6 คน เนื่องจากประธานกรรมการและกรรมการผู้ทรงคุณวุฒิเดิมได้ดํารงตําแหน่งครบวาระสี่ปี เมื่อวันที่ 19 เมษายน 2566 ดังนี้
1. ศาสตราจารย์พิเศษธงทอง จันทรางศุ ประธานกรรมการ
2. นายเสรี นนทสูติ กรรมการผู้ทรงคุณวุฒิ
3. นางสาวเกตุสุดา สุประดิษฐ์ กรรมการผู้ทรงคุณวุฒิ
4. นายจักร บุญ-หลง กรรมการผู้ทรงคุณวุฒิ
5. นายวิสุทธิ์ จันมณี กรรมการผู้ทรงคุณวุฒิ
6. นายปริญญา หอมเอนก กรรมการผู้ทรงคุณวุฒิ
ทั้งนี้ ตั้งแต่วันที่ 23 มกราคม 2567 เป็นต้นไป
รัฐบาลไทย-ข่าวทำเนียบรัฐบาล-“ศุภมาส” เยี่ยมชมโครงการยกระดับการผลิตสินค้าอัตลักษณ์และเหมาะสมกับศักยภาพจังหวัดระนอง “กลุ่มเซรามิกบ้านหาดส้มแป้น”
วันอังคารที่ 23 มกราคม 2567
“ศุภมาส” เยี่ยมชมโครงการยกระดับการผลิตสินค้าอัตลักษณ์และเหมาะสมกับศักยภาพจังหวัดระนอง “กลุ่มเซรามิกบ้านหาดส้มแป้น”
.....
“ศุภมาส” เยี่ยมชมโครงการยกระดับการผลิตสินค้าอัตลักษณ์และเหมาะสมกับศักยภาพจังหวัดระนอง “กลุ่มเซรามิกบ้านหาดส้มแป้น”
เมื่อวันที่ 22 ม.ค. น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วย น.ส.สุชาดา แทนทรัพย์ เลขานุการ รมว.อว. และคณะผู้บริหาร อว. ลงพื้นที่หาดส้มแป้น อ.เมือง จ.ระนอง เพื่อเยี่ยมชมโครงการยกระดับการผลิตสินค้าอัตลักษณ์และเหมาะสมกับศักยภาพจังหวัดระนอง กลุ่มเซรามิกบ้านหาดส้มแป้น
ทั้งนี้ โครงการดังกล่าวได้รับการสนับสนุนงบประมาณจากหน่วยงานในท้องถิ่น องค์การบริหารส่วนจังหวัดเกษตรจังหวัดและพัฒนาชุมชน จังหวัดระนอง และประสานงานขอรับการสนับสนุนเทคโนโลยีผ่านทางสํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ร่วมกับกรมวิทยาศาสตร์บริการได้เข้าไปฝึกอบรมถ่ายทอดเทคโนโลยีกระบวนการผลิตเซรามิกให้กับสมาชิกของกลุ่ม เพื่อให้มีพื้นฐานด้านการผลิตเซรามิกและพัฒนากระบวนการผลิตอย่างต่อเนื่อง ให้สามารถผลิตผลิตภัณฑ์ที่มีคุณภาพ ลดการสูญเสียในกระบวนการผลิตให้เหลือน้อยที่สุด
ปัจจุบันกลุ่มเซรามิก บ้านหาดส้มแป้นสามารถผลิตสินค้าได้หลากหลายชนิดที่มีรูปแบบและลวดลายเป็นเอกลักษณ์ของจังหวัด เช่น ชุดถ้วยชา ถ้วยกาแฟของประดับตกแต่งและของที่ระลึกจําหน่าย ณ ที่ทําการกลุ่มและสถานที่ที่เป็นแหล่งท่องเที่ยวของจังหวัด รวมทั้งมีการนําผลิตภัณฑ์ไปเปิดร้านจําหน่ายนอกสถานที่ มีการสาธิต ให้กับผู้สนใจในงานเทศกาลประจําจังหวัด และงานแสดงสินค้า OTOP City นอกจากนี้ หาดส้มแป้นยังมีอุตสาหกรรมในระดับชุมชนที่แทบจะไม่มีให้พบเห็นในประเทศไทย คือ การร่อนแร่ของชาวบ้าน และนําแร่ไปขายยังจุดรับซื้อชุมชนหาดส้มแป้น ซึ่งสามารถถ่ายทอดวิถีชีวิตผ่านการแสดงพื้นบ้านระบําร่อนแร่
#อว #กระทรวงอว #MHESI #กระทรวงการอุดมศึกษาวิทยาศาสตร์วิจัยและนวัตกรรม
รัฐบาลไทย-ข่าวทำเนียบรัฐบาล-นายกรัฐมนตรี และ คณะรัฐมนตรีเยี่ยมชมการแสดงและสาธิตภูมิปัญญาทางวัฒนธรรม ผลิตภัณฑ์ทางวัฒนธรรม (CPOT) การทำเหมืองแร่ และชิมอาหาร ก๊กซิมบี้  รสชาติอาหารที่หายไป
วันอังคารที่ 23 มกราคม 2567
นายกรัฐมนตรี และ คณะรัฐมนตรีเยี่ยมชมการแสดงและสาธิตภูมิปัญญาทางวัฒนธรรม ผลิตภัณฑ์ทางวัฒนธรรม (CPOT) การทําเหมืองแร่ และชิมอาหาร ก๊กซิมบี้  รสชาติอาหารที่หายไป
นายกรัฐมนตรี และ คณะรัฐมนตรีเยี่ยมชมการแสดงและสาธิตภูมิปัญญาทางวัฒนธรรม ผลิตภัณฑ์ทางวัฒนธรรม (CPOT) การทําเหมืองแร่ และชิมอาหาร ก๊กซิมบี้  รสชาติอาหารที่หายไป ชมลายผ้าอินทนิลสินธุ์แร่ระนอง
นายกรัฐมนตรี และ คณะรัฐมนตรีเยี่ยมชมการแสดงและสาธิตภูมิปัญญาทางวัฒนธรรม ผลิตภัณฑ์ทางวัฒนธรรม (CPOT) การทําเหมืองแร่ และชิมอาหาร ก๊กซิมบี้ รสชาติอาหารที่หายไป ชมลายผ้าอินทนิลสินธุ์แร่ระนอง
วันที่ 23 มกราคม 2567 เวลา 09.00 น. ก่อนการประชุมคณะรัฐมนตรีอย่างเป็นทางการนอกสถานที่ฯ ที่หอประชุมคอซู้เจียง ศูนย์ราชการจังหวัดระนอง นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และคณะรัฐมนตรี เยี่ยมชมการแสดงทางศิลปวัฒนธรรม ภูมิปัญญา ผลิตภัณฑ์ทางวัฒนธรรม (CPOT) และอาหารขึ้นชื่อของชุมชนบ้านหงาว ชมนิทรรศการการสาธิตมรดกภูมิปัญญาด้านอาหาร พร้อมชิมเมนูรสชาติที่หายไป “ก๊กซิมบี้” จากโครงการ 1 จังหวัด 1 เมนูเชิดชูอาหารถิ่น รวมถึงชมสาธิตทําเหมืองแร่ ลายผ้าอินทนิลสินธุ์แร่นอง โดยมีนายเสริมศักดิ์ พงษ์พานิช รัฐมนตรีว่าการกระทรวงวัฒนธรรม พร้อมด้วยนางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม และเจ้าหน้าที่ให้การต้อนรับ ณ หอประชุมคอซู้เจียง ศูนย์ราชการจังหวัดระนอง ต.บางริ้น อ.เมืองระนอง จ.ระนอง
ทั้งนี้ กระทรวงวัฒนธรรม โดยสํานักงานวัฒนธรรมจังหวัดระนอง ร่วมกับเครือข่ายผู้ประกอบการด้านวัฒนธรรม ได้นําเอาภูมิปัญญาท้องถิ่นและผลิตภัณฑ์ทางวัฒนธรรม (CPOT) เช่น การอาหารถิ่น การเขียนผ้าบาติก การทําหัตถศิลป์ดิ้นโบราณ การใช้ดิ้นทําเครื่องประดับการแต่งกายบาบ๋า ย่าหยา วิถีชีวิตการร่อนแร่ของชาวระนอง ตลอดจนนิทรรศการการสาธิตมรดกภูมิปัญญาด้านอาหารของจังหวัดระนอง เมนูรสชาติที่หายไป “ก๊กซิมบี้” จากโครงการ 1 จังหวัด 1 เมนูเชิดชูอาหารถิ่น มาจัดแสดงสาธิตต่อนายกรัฐมนตรี คณะรัฐมนตรี และสื่อมวลชนได้เยี่ยมชม
ทั้งนี้ คณะรัฐมนตรีได้กําหนดจัดการประชุมคณะรัฐมนตรีอย่างเป็นทางการนอกสถานที่ (ครม.สัญจร) ครั้งที่ 1/2567 และตรวจราชการในพื้นที่ภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล) ระหว่างวันที่ 22 -23 มกราคม 2567 ด้านกระทรวงวัฒนธรรม (วธ.) ซึ่งมีนโยบายในการส่งเสริมการท่องเที่ยวชุมชนเชิงวัฒนธรรม พร้อมปลุกกระแสการท่องเที่ยววิถีชุมชน สร้างโอกาส สร้างรายได้ เสริมสร้างเศรษฐกิจฐานรากให้มีความเข้มแข็งอย่างยั่งยืน จึงลงพื้นที่ตรวจเยี่ยมแหล่งเรียนรู้ทางวัฒนธรรมวัดบ้านหงาว เปิดสุดยอดชุมชนต้นแบบ “เที่ยวชุมชน ยลวิถี” ประจําปี 2566 ชุมชนคุณธรรมวัดบ้านหงาว ซึ่งเป็น 1 ใน 10 ชุมชนคุณธรรมที่ได้รับการคัดเลือกและประกาศให้เป็นสุดยอดชุมชนต้นแบบ “เที่ยวชุมชน ยลวิถี” ประจําปี 2566 พร้อมให้กําลังใจให้กับชาวชุมชน และโชว์ความเป็นชุมชนที่เข้มแข็ง เป็นแหล่งสถานที่ท่องเที่ยวของไทยที่ห้ามพลาด สนับสนุนเป็นแล่งท่องเที่ยวที่ขึ้นชื่อของไทยอีกด้วย
รัฐบาลไทย-ข่าวทำเนียบรัฐบาล-เตรียมประกาศรับรองข้าวพันธุ์ใหม่เพิ่ม เดินหน้าพัฒนาคุณภาพ ตั้งเป้าส่งออกข้าวอันดับ 1
วันอังคารที่ 23 มกราคม 2567
เตรียมประกาศรับรองข้าวพันธุ์ใหม่เพิ่ม เดินหน้าพัฒนาคุณภาพ ตั้งเป้าส่งออกข้าวอันดับ 1
.....
เตรียมประกาศรับรองข้าวพันธุ์ใหม่เพิ่ม เดินหน้าพัฒนาคุณภาพ ตั้งเป้าส่งออกข้าวอันดับ 1
.
รัฐบาลโดยกระทรวงเกษตรและสหกรณ์ มุ่งเน้นผลิตเมล็ดพันธุ์ข้าวที่ดีมีคุณภาพ ส่งเสริมให้พัฒนาพันธุ์ข้าวที่หลากหลาย เพื่อให้เกษตรกรได้มีพันธุ์ข้าวให้เลือกเพาะปลูก ตอบโจทย์ในแต่ละพื้นที่ มีศักยภาพการผลิตที่สูงขึ้น รองรับความต้องการของตลาดโลก ที่ผ่านมา กรมการข้าว ได้รับรองพันธุ์ข้าวมาอย่างต่อเนื่อง กว่า 172 พันธุ์ ครอบคลุมทุกชนิดและประเภทข้าวที่ปลูกในไทย และเตรียมประกาศรับรองข้าวพันธุ์ใหม่เพิ่มเติมซึ่งให้ผลผลิตสูง
.
-ข้าวเจ้าพื้นแข็ง : ผลผลิตสูง ศักยภาพให้ผลผลิต 1,300 กิโลกรัมต่อไร่ อายุเก็บเกี่ยว 110-115 วัน ต้นแข็ง ไม่หักล้ม ต้านทานโรคขอบใบแห้งและเพลี้ยกระโดดสีน้ําตาล ท้องไข่น้อย คุณภาพการสีดีมาก สามารถ ผลิตเป็นข้าวสาร 100% ชั้น 1 ได้
-ข้าวเจ้าพื้นแข็ง : ผลผลิตสูง อายุสั้น (95-105 วัน) ศักยภาพให้ผลผลิต 1,200 กิโลกรัมต่อไร่ เมล็ดเรียว ยาว ท้องไข่น้อย ปริมาณอมิโลส 26.6% มีกลิ่นหอม (ปริมาณ 2AP = 0.418 ppm) ต้านทานเพลี้ยกระโดดสีน้ําตาล ทนน้ําท่วมฉับพลันปานกลาง
.
-ขณะเดียวกัน ยังเน้นพัฒนาความสามารถด้านการผลิตและการตลาด ส่งเสริมผลิตข้าวคุณภาพให้ได้มากที่สุด และสร้างความรู้ความเข้าใจให้กับแก่เกษตรกร เพื่อพัฒนาให้ในอนาคตอีก 3 - 4 ปี จะทําให้ประเทศไทยเป็นประเทศที่ส่งออกข้าวคุณภาพอันดับหนึ่ง
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-‘ภูมิธรรม’ ดัน สสว. ช่วยสนับสนุน SME ภาคการผลิต การค้า บริการ ดึงรายได้เข้าสู่ระนอง
วันอังคารที่ 23 มกราคม 2567
23/01/2567
‘ภูมิธรรม’ ดัน สสว. ช่วยสนับสนุน SME ภาคการผลิต การค้า บริการ ดึงรายได้เข้าสู่ระนอง
‘ภูมิธรรม’ ดัน สสว. ช่วยสนับสนุน SME ภาคการผลิต การค้า บริการ ดึงรายได้เข้าสู่ระนอง
เมื่อวันที่ 22มกราคม 2567 นายภูมิธรรม เวชยชัย รองนายกรัฐมนตรี และรัฐมนตรีว่าการกระทรวงพาณิชย์ ลงพื้นที่เยี่ยมชมธุรกิจผู้ประกอบการ SME ซึ่งเข้าร่วมโครงการของ สํานักงานส่งเสริมวิสาหกิจขนาดกลางและขนาดย่อม (สสว.)และประชุมหารือเกี่ยวกับสถานการณ์เศรษฐกิจ และการส่งเสริม SME ในพื้นที่จังหวัดระนอง ร่วมกับผู้แทนภาครัฐและภาคเอกชน กระทรวงพาณิชย์ สภาเกษตรกรแห่งชาติ สภาอุตสาหกรรมท่องเที่ยวแห่งประเทศไทย สภาอุตสาหกรรมแห่งประเทศไทย สมาคมธุรกิจท่องเที่ยวภายในประเทศ และสภาหอการค้าแห่งประเทศไทย ณ ห้องอาหารเรอดัง จ.ระนอง ทั้งนี้ มีผู้ประกอบการ คลัสเตอร์โกโก้ และธาริน ระนองฮอทสปริงเข้าร่วมออกบูธ
นายภูมิธรรม กล่าวว่า อยากให้ สสว เข้ามาช่วยสนับสนุนและส่งเสริมผู้ประกอบการเพื่อยกระดับศักยภาพผู้ประกอบการ ทั้งภาคการผลิต การค้า และภาคบริการ ซึ่งจะนําไปสู่การขับเคลื่อนเศรษฐกิจในพื้นที่จังหวัดระนอง เพราะเป็นพื้นที่ที่มีทรัพยากรที่เป็นจุดแข็ง มีบ่อน้ําแร่ การประมงน้ําเค็ม การท่องเที่ยวที่สามารถเชื่อมต่อไปยังประเทศพม่า เป็นเส้นทางท่องเที่ยวที่สามารถดึงดูดนักท่องเที่ยวได้
รัฐบาลไทย-ข่าวทำเนียบรัฐบาล-​ปลัดกระทรวงกลาโหมมอบความสุขให้ลูกหลานกำลังพล สป. จัดงานวันเด็กแห่งชาติ ประจำปี ๒๕๖๗
วันจันทร์ที่ 15 มกราคม 2567
​ปลัดกระทรวงกลาโหมมอบความสุขให้ลูกหลานกําลังพล สป. จัดงานวันเด็กแห่งชาติ ประจําปี ๒๕๖๗
๑๓ มกราคม ๒๕๖๗  สํานักงานปลัดกระทรวงกลาโหม (สป.) จัดงานวันเด็กแห่งชาติ ประจําปี ๒๕๖๗ ณ ห้องศรีสมาน ๑ อาคารอเนกประสงค์ สป.
โดยมี พลเอก สนิธชนก สังขจันทร์ ปลัดกระทรวงกลาโหม พร้อมด้วย พลตรีหญิง ทักษดา สังขจันทร์ นายกสมาคมภริยาข้าราชการ สป. กําลังพลและครอบครัว ร่วมในพิธี ภายในงานมีการจัดกิจกรรมประกอบไปด้วย การประกวดหนูน้อยแฟชั่นรักษ์โลก กิจกรรมบนเวที เช่น การแสดงแอโรบิกด๊านซ์ การแสดงหุ่นยนต์ “สุนัขเอไอ” และการจับสลากของรางวัล นอกจากนี้ยังมีกิจกรรมตามบูธต่าง ๆ และกิจกรรมสวนสนุก อาทิ โยนห่วง ยิงปืนยาว ปากระป๋อง และกิจกรรมการระบายสีปูนปั้น โดยตลอดทั้งงานได้จัดเลี้ยงอาหาร พร้อมทั้งบริการตรวจสุขภาพทั่วไปให้กับกําลังพลและครอบครัว
งานวันเด็กแห่งชาติถือเป็นโอกาสสําคัญในการให้เด็กๆ ได้มีส่วนร่วมในสังคมและได้แสดงออกถึงศักยภาพของตนเอง เด็กๆ เหล่านี้จะเติบโตเป็นอนาคตของชาติต่อไป สํานักงานปลัดกระทรวงกลาโหมเล็งเห็นถึงความสําคัญของเด็ก จึงจัดกิจกรรมที่หลากหลาย เพื่อให้เด็กๆ ได้สนุกสนานและเรียนรู้สิ่งใหม่ๆ พร้อมกันนี้ยังได้จัดบริการตรวจสุขภาพทั่วไปให้กับกําลังพลและครอบครัว เพื่อส่งเสริมให้ทุกคนมีสุขภาพที่ดี เด็กๆ ที่เข้าร่วมงานต่างก็สนุกสนานและมีความสุขที่ได้ร่วมกิจกรรมที่ได้เตรียมไว้ให้ เด็กๆ บางคนได้เรียนรู้สิ่งใหม่ๆ บางคนได้สนุกสนานไปกับเพื่อนฝูง และบางคนได้มีโอกาสแสดงความสามารถของตนเองอีกด้วย